

**ประกาศองค์การบริหารส่วนจังหวัดพังงา**

**เรื่อง หลักเกณฑ์การประกวดแข่งขันตามโครงการเสริมสร้างความเป็นไทย**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ด้วยองค์การบริหารส่วนจังหวัดพังงา จัดทำโครงการเสริมสร้างความเป็นไทย โดยมีวัตถุประสงค์เพื่อปลูกฝังความรัก ปลูกจิตสำนึกความเป็นไทยให้กับเด็ก เยาวชน และประชาชนในจังหวัดพังงา ในวันที่ 11 กรกฎาคม 2566 ณ โรงเรียนกีฬาองค์การบริหารส่วนจังหวัดพังงา โดยมีการประกวดแข่งขันกิจกรรมเกี่ยวกับการเสริมสร้างความเป็นไทย จำนวน 6 กิจกรรม ดังนี้

1. ประกวดปั้นดินน้ำมัน

 2. ประกวดมารยาทไทย

 3. ประกวดรำวงมาตรฐาน

 4. ประกวดการแข่งขันสวดมนต์หมู่สรรเสริญพระรัตนตรัย ทำนองสรภัญญะ

5. ประกวดการแข่งขันคัดลายมือ

6. ประกวดท่องบทอาขยานทำนองเสนาะ

 ดังนั้น เพื่อให้การประกวดดังกล่าวเป็นไปด้วยความเรียบร้อย จึงได้กำหนดหลักเกณฑ์การประกวดการแข่งขัน และรายละเอียดอื่นๆ โดยมีรายละเอียดตามเอกสารแนบท้ายประกาศนี้

จึงประกาศมาเพื่อทราบโดยทั่วกัน

ประกาศ ณ วันที่ 19 มิถุนายน พ.ศ. ๒๕๖6

**หลักเกณฑ์การแข่งขันปั้นดินน้ำมัน**

1. คุณสมบัติผู้เข้าแข่งขัน
* ระดับก่อนประถมศึกษา ชั้นอนุบาล ช่วงอายุ 4 - 5 ขวบ
* ระดับก่อนประถมศึกษา ชั้นอนุบาล ช่วงอายุ 5 - 6 ขวบ
1. ประเภทและจำนวนผู้เข้าแข่งขัน
* ประเภททีม ทีมละ 3 คน ไม่จำกัดเพศ
1. หัวข้อการปั้นดินน้ำมันลอยตัว
	1. สัตว์โลกน่ารัก
	2. โลกสวยในท้องทะเล
	3. ผักและผลไม้
2. วิธีดำเนินการและรายละเอียดหลักเกณฑ์การแข่งขัน
	1. ส่งรายชื่อผู้เข้าร่วมแข่งขัน และครูผู้ควบคุม
	2. ประธานกรรมการ จับสลากหัวข้อในวันแข่งขัน
	3. วัสดุอุปกรณ์ ที่ฝ่ายจัดการแข่งขันจะเตรียมไว้ให้
		1. ใช้ดินน้ำมันชนิดก้อนที่ยังไม่ผ่านการใช้งาน (ห้ามนวดดินน้ำมันก่อนเข้าแข่งขัน)
		2. ฐานรองใช้ไม้อัดขนาด กว้าง 10 นิ้ว ยาว 15 นิ้ว ไม่มีกรอบและขาตั้ง
	4. เวลาที่ใช้ในการแข่งขัน 3 ชั่วโมง (เริ่มแข่งตั้งแต่เวลา 08.00 – 11.00 น.)
	5. **ห้ามใช้**อุปกรณ์ในการยึดติด พิมพ์ลาย
	6. แต่งกายชุดนักเรียน
3. วัสดุอุปกรณ์ที่ผู้เข้าร่วมแข่งขันต้องนำมาเอง
	1. ไม้จิ้มฟัน
	2. กรรไกรปลายมน
	3. ช้อนพลาสติก
	4. กระเบื้องยาง หรือแผ่นรองนวด และอุปกรณ์สำหรับนวด
4. เกณฑ์การให้คะแนน 100 คะแนน

 6.1 ความคิดสร้างสรรค์จินตนาการ (30 คะแนน)

 6.1.1 ความแปลกใหม่ 10 คะแนน

 6.1.2 ผลงานมีรายละเอียดมาก 10 คะแนน

 6.1.3 ผลงานเป็นความคิดของตนเอง 10 คะแนน

 6.2 กระบวนการทำงาน (25 คะแนน)

 6.2.1 การเตรียมอุปกรณ์ 5 คะแนน

 6.2.2 การวางแผนการทำงาน 5 คะแนน

 6.2.3 การมีส่วนร่วมในการทำงาน 5 คะแนน

 6.2.4 ทำงานอย่างมีความสุข/เสร็จตามเวลาที่กำหนด 5 คะแนน

 6.2.5 การจัดเก็บอุปกรณ์ 5 คะแนน

 6.3 การจัดองค์ประกอบ/ความละเอียด/ประณีต/สวยงาม (25 คะแนน)

 6.3.1 ความสมดุลขององค์ประกอบ 10 คะแนน

 6.3.2 ความประณีตสวยงาม 10 คะแนน

 6.3.3 ความสมบูรณ์ของผลงาน 5 คะแนน

-2-

 6.4 เนื้อหา (20 คะแนน)

 6.4.1 เนื้อหา 5 คะแนน

 6.4.2 ความสอดคล้องกับเนื้อเรื่อง 5 คะแนน

 6.4.3 ความหลากหลายในเนื้อเรื่อง 10 คะแนน

1. เงินรางวัลสำหรับผู้ชนะการประกวด
* ชนะเลิศ ได้รับเงินรางวัล 2,000 บาท พร้อมเกียรติบัตร
* รองชนะเลิศอันดับ 1 ได้รับเงินรางวัล 1,500 บาท พร้อมเกียรติบัตร
* รองชนะเลิศอันดับ 2 ได้รับเงินรางวัล 1,000 บาท พร้อมเกียรติบัตร

**หลักเกณฑ์การประกวดมารยาทไทย**

1. คุณสมบัติผู้เข้าแข่งขัน
* นักเรียนระดับชั้นประถมศึกษาปีที่ 1 - 3
* นักเรียนระดับชั้นประถมศึกษาปีที่ 4 – 6
* นักเรียนระดับชั้นมัธยมศึกษาปีที่ 1 – 3
1. ประเภทและจำนวนผู้แข่งขัน
* ประเภททีม ทีมละ 2 คน (ชาย 1 / หญิง 1)
1. วิธีดำเนินการและรายละเอียดหลักเกณฑ์การแข่งขัน

 3.1 ส่งรายชื่อผู้เข้าร่วมแข่งขัน และครูผู้ควบคุม จำนวน 1 คน

 3.2 ท่าที่ใช้ในการประกวด

 - การกราบแบบเบญจางคประดิษฐ์

 - การไหว้ระดับต่างๆ

 - การรับของจากผู้ใหญ่ การส่งของให้ผู้ใหญ่

 3.3 นักเรียนจับสลากตามสถานการณ์ที่กำหนด

1. เกณฑ์การให้คะแนน 100 คะแนน

 4.1 ถูกต้องสวยงาม 25 คะแนน

 4.2 ความพร้อมเพรียง 25 คะแนน

 4.3 การแต่งกาย (ชุดนักเรียน) 25 คะแนน

* 1. บุคลิกภาพ 25 คะแนน
1. เงินรางวัลสำหรับผู้ชนะการประกวด
* ชนะเลิศ ได้รับเงินรางวัล 2,000 บาท พร้อมเกียรติบัตร
* รองชนะเลิศอันดับ 1 ได้รับเงินรางวัล 1,500 บาท พร้อมเกียรติบัตร
* รองชนะเลิศอันดับ 2 ได้รับเงินรางวัล 1,000 บาท พร้อมเกียรติบัตร

**หลักเกณฑ์การประกวดสวดมนต์หมู่สรรเสริญพระรัตนตรัย ทำนองสรภัญญะ**

1. **คุณสมบัติผู้เข้าแข่งขัน**

1.1 ประเภทของการประกวด คือ ประเภททีม ๆ ละ 5 คน ประกอบด้วยทีมชาย และทีมหญิง

* นักเรียนระดับชั้นประถมศึกษาปีที่ 1 – 6 (ชาย)
* นักเรียนระดับชั้นประถมศึกษาปีที่ 1 – 6 (หญิง)
* นักเรียนระดับชั้นมัธยมศึกษาปีที่ 1 – 6 (ชาย)
* นักเรียนระดับชั้นมัธยมศึกษาปีที่ 1 – 6 (หญิง)
	1. นักเรียนผู้เข้าประกวดจะต้องเป็นผู้ที่กำลังศึกษาในระดับที่กำหนดของสถานศึกษานั้นๆ
	2. นักเรียนสามารถสวดมนต์หมู่สรรเสริญพระรัตนตรัย ทำนองสรภัญญะ ได้ทั้ง 4 บท
	3. นักเรียนจะต้องแต่งกายให้เรียบร้อยตามระเบียบของสถานศึกษานั้นๆ

**บทสวดที่ใช้ในการจัดการประกวดสวดมนต์หมู่สรรเสริญพระรัตนตรัย** **ทำนองสรภัญญะ**

1. บทนมัสการพระรัตนตรัย ทำนองสวดนำ (อะระหัง สัมมา สัมพุทโธ ฯ)
2. บทสวดนมัสการ ทำนองสังโยค (นะโม ตัสสะ ภะคะวะโต ฯลฯ)
3. บทสวดพระพุทธคุณ ภาษาบาลี (อิติปิ โส ภะคะวา ฯลฯ) ทำนองสังโยค เสร็จแล้ว ต่อด้วยบทสวดพระพุทธคุณ ภาษาไทย (องค์ใดพระสัมพุทธ ฯลฯ) ทำนองสรภัญญะ
4. บทสวดพระธรรมคุณ ภาษาบาลี (สวากขาโต ภะคะวะตา ธัมโม ฯลฯ) ทำนองสังโยค เสร็จแล้ว
ต่อด้วยบทสวดพระธรรมคุณ ภาษาไทย (ธรรมะคือคุณากร ฯลฯ) ทำนองสรภัญญะ
5. บทสวดพระสังฆคุณ ภาษาบาลี (สุปะฏิปันโน ภะคะวะโต ฯลฯ) ทำนองสังโยค เสร็จแล้วต่อด้วยบทสวดพระสังฆคุณ ภาษาไทย (สงฆ์ใดสาวกศาสดา ฯลฯ) ทำนองสรภัญญะ
6. บทสวดชยสิทธิคาถา ภาษาบาลี (พาหุง สะหัส สะ...ฯลฯ) ทำนองสังโยค เสร็จแล้ว ต่อด้วยบทสวดชยสิทธิคาถา ภาษาไทย (ปางเมื่อพระองค์ปะระมะพุทธ ฯลฯ) ทำนองสรภัญญะ
7. **วิธีดำเนินการจัดประกวด**

**กติกาการแข่งขันเบื้องต้น**

2.1 ถ้ากรณีผู้เข้าแข่งขัน มีจำนวนมาก คณะกรรมการอาจจะพิจารณา จัดการประกวดออกเป็น 2 รอบ คือ รอบคัดเลือก และรอบชิงชนะเลิศ

2.2 การประกวดรอบคัดเลือก จะกำหนดให้สวดเฉพาะบทพระพุทธคุณ ทั้งภาษาบาลี (ทำนองสังโยค) และภาษาไทย (ทำนองสรภัญญะ) หรืออาจเพิ่มบทใดบทหนึ่ง หรือหลายบท หรือทั้งหมดก็ได้ ขึ้นอยู่กับดุลยพินิจของคณะกรรมการ

2.3 การประกวดรอบชิงชนะเลิศ ให้สวดทั้งภาษาบาลี (ทำนองสังโยค) และภาษาไทย (ทำนองสรภัญญะ) ทุกบท รวมทั้งบทพาหุง

2.4 การจัดสถานที่ให้จัดโต๊ะหมู่บูชา พร้อมด้วยธงชาติและพระบรมฉายาลักษณ์ ของพระบาทสมเด็จพระเจ้าอยู่หัว ในสถานที่จัดการประกวด เพื่อให้ผู้เข้าประกวดกราบพระรัตนตรัย เคารพธงชาติ และพระบรมฉายาลักษณ์ตามลำดับ

2.5 กติกาการประกวดเบื้องต้นนี้ อาจเปลี่ยนแปลงตามความเหมาะสม ทั้งนี้ขึ้นอยู่กับดุลยพินิจของคณะกรรมการ

-2-

1. **เกณฑ์การตัดสิน**

3.1 ความถูกต้องของการกราบพระรัตนตรัย การทำความเคารพธงชาติ และพระบรมฉายาลักษณ์ ตามลำดับ

* 1. ความถูกต้องของอักขระ จังหวะ และทำนอง
	2. ความไพเราะของน้ำเสียงในการสวดมนต์หมู่
	3. ความพร้อมเพรียง มารยาทของหมู่คณะ เช่น การกราบ เป็นต้น
	4. ความถูกต้องสวยงามของท่าทางขณะสวดมนต์ เช่น การประนมมือ เป็นต้น
	5. ผลการตัดสินของคณะกรรมการถือเป็นอันยุติ
1. **เกณฑ์การให้คะแนน (100 คะแนนเต็ม)**
	1. ความถูกต้องของอักขระ 20 คะแนน
	2. ความถูกต้องของจังหวะ 20 คะแนน
	3. ความถูกต้องของทำนอง 20 คะแนน
	4. ความไพเราะของน้ำเสียง 20 คะแนน
	5. ความพร้อมเพรียงโดยรวม 10 คะแนน
	6. มารยาทและท่าทาง 10 คะแนน

**คำอธิบาย**

1. **ความถูกต้องของอักขระ** หมายถึง การว่าด้วยตัวอักษร คือ พยัญชนะ และสระ ได้ชัดเจนถูกต้องตามหลักภาษาไทยและภาษาบาลี ว่าตัวกล้ำ ตัว ร ตัว ล อักษรสูง อักษรต่ำ ทีฆะ รัสสะ อัฑฒสระ ได้ถูกต้อง ตามระเบียบแบบแผนของภาษา
2. **ความถูกต้องของจังหวะ** หมายถึง รู้จักวรรคตอนว่า ตรงไหนควรหยุด ตรงไหนไม่ควรหยุด ตรงไหนควรว่าติดต่อกันไป ตรงไหนควรเอื้อน (จังหวะที่ถือว่าผิดจังหวะที่ว่าช้ายืดยาด หรือเร็วจนเกินไป และหยุดในแต่ละวรรคนานเกินไป)
3. **ความถูกต้องของทำนอง** หมายถึง เมื่อสวดภาษาบาลี สวดตามสังโยควิธี เมื่อสวดภาษาไทยสรรเสริญพระพุทธคุณ พระธรรมคุณ พระสังฆคุณ และบทพาหุงต้องสวดทำนองสรภัญญะ ให้ถูกต้องตามบทประพันธ์นั้นๆ (ห้ามสวดทำนองเสนาะ)
4. **ความไพเราะของน้ำเสียง** หมายถึง เสียงที่เปล่งออกมาเต็มเสียง ดังชัดเจน มีกังวานไพเราะเสนาะหู ไม่แหบหรือค่อยจนเกินไป เสียงกลมกล่อม ไม่แตก ไม่พร่า การเอื้อนก็เอื้อนได้ไพเราะ
5. **ความพร้อมเพรียงโดยรวม** หมายถึง ขณะสวดว่าพร้อมกัน ทั้งอักษร จังหวะ ทำนอง กลมกลืนเสมือนเสียงเดียวกัน ไม่มีเสียงแตกแยกออกไป เช่น หลายคนว่าเสียงสูง แต่มีบางคนว่าเสียงต่ำ หลายคนสวดเร็วหรือพอดี แต่บางคนสวดช้า และลากเสียง เป็นต้น
6. **มารยาทและท่าทาง** หมายถึง การแต่งกาย ความเรียบร้อยของแต่ละคนและทั้งคณะ กริยาที่เข้าไปในสถานที่ประกวดสวดมนต์ การเดินเข้าไปในที่ประชุม การเดินเข่า การนั่งคุกเข่า (อิริยาบถขณะสวดมนต์ต้องนั่งคุกเข่าประนมมือ) การกราบพระรัตนตรัยแบบเบญจางคประดิษฐ์ การทำความเคารพธงชาติ และการแสดงความเคารพพระบรมฉายาลักษณ์ (ถ้าไม่ได้ตั้งไว้ให้กราบพระรัตนตรัยแล้วเริ่มสวดได้เลย)

 -3-

1. **เกณฑ์การตัดคะแนน**
	1. เกณฑ์การตัดสิน “ความถูกต้องของอักขระ”

เกณฑ์ที่คณะกรรมการพิจารณาตัดคะแนนเกี่ยวกับอักขระ คือ

* + 1. สวดตัว ร เป็น ล ตัด 1 คะแนน (ทุกครั้งที่สวดผิด)
		2. คำควบกล้ำว่าไม่ควบกล้ำ ตัด 1 คะแนน (ทุกครั้งที่สวดผิด)
		3. สวดผิดคำอื่นนอกเหนือจากนี้ ตัดคำละ 1 คะแนน
	1. เกณฑ์การตัดสิน “ความถูกต้องของจังหวะ”

เกณฑ์ที่คณะกรรมการพิจารณาตัดคะแนนเกี่ยวกับจังหวะ คือ

 5.2.1 ขึ้นบทนำผิดแบบ กล่าวคือ ต้องขึ้นนำคำเดียวในบท นะโม / สวากขาโต / สุปะฎิปันโน และพาหุง หากขึ้นมากกว่าคำเดียวให้ตัดบทละ 1 คะแนน ยกเว้นบทพุทธคุณ ให้ขึ้นว่า อิติปิ โส

 5.2.2 สวดจังหวะไม่เท่ากัน ช้าบ้าง เร็วบ้าง ให้ตัดแห่งละ 1 คะแนน

 5.2.3 คำคร่อมวรรคที่มีเครื่องหมายยติภังค์ ต้องเอื้อน (เอื้อนให้เสียงต่อเนื่องไปถึงคำ ในวรรคถัดไปโยมิให้เสียงขาด) หากไม่เอื้อนถือว่าผิดจังหวะ ให้ตัดแห่งละ 1 คะแนน เว้นแต่วรรคก่อนจบให้เอื้อน โดยให้เสียงขาดคำ หากมิให้เสียงขาดคำให้ตัด 1 คะแนน เช่น บทสวดพระพุทธคุณภาษาไทยที่ว่า **“สัมพุทธการรุญ-ญภาพนั้นนิรันดร”** ต้องเอื้อนคำว่า **“รุญ”** ให้เสียงขาดคำจากคำว่า **“-ญภาพนั้น”**

 5.2.4 สวดเร็วหรือช้าเกินไปทุกบททั้งภาษาบาลีและภาษาไทย ให้ตัดคะแนนได้ แต่ต้องให้คะแนนไม่เกินระดับพอใช้

* 1. เกณฑ์การตัดสิน “ความถูกต้องของทำนอง”

เกณฑ์ที่คณะกรรมการพิจารณาตัดคะแนนเกี่ยวกับทำนองสวดมนต์ คือ

 5.3.1 บทนมัสการพระรัตนตรัยไม่สวดเป็นทำนองนำ คือ มีผู้นำ 1 คน ที่เหลือให้สวดตามหรือมีผู้นำ 1 คน แล้วสวดพร้อมกันทั้งหมดอีกครั้งหนึ่ง

 5.3.2 การสวดภาษาบาลี ตั้งแต่บท นะโม เป็นต้นไป ไม่สวดทำนองสังโยค

 5.3.3 การสวดภาษาไทย ไม่สวดทำนองสรภัญญะตามลักษณะฉันทลักษณ์นั้นๆ

 5.3.4 การประกวดในรอบคัดเลือก รอบชิงชนะเลิศ สวดบทที่กำหนดไม่ครบและไม่ปฎิบัติตามกติกาที่กำหนด ให้คะแนนได้ไม่เกินระดับพอใช้

* 1. เกณฑ์การตัดสิน “ความไพเราะของน้ำเสียง”

เกณฑ์ที่คณะกรรมการพิจารณาตัดคะแนนเกี่ยวกับน้ำเสียงในการสวดมนต์ คือ

* + 1. สวดใช้เสียงดังเกินไป ไม่กลมกล่อมหรือเบาเกินไป จนฟังไม่ชัดเจน
		2. เสียงไม่เข้ากัน เช่นเสียงสูง เสียงต่ำ เสียงเล็ก เสียงใหญ่ เป็นต้น
		3. ขึ้นบทนำออกเสียงสูงเหินเกินไป
	1. เกณฑ์การตัดสิน “ความพร้อมเพรียงโดยรวม”

เกณฑ์ที่คณะกรรมการพิจารณาตัดคะแนนเกี่ยวกับความพร้อมเพรียงในการสวดมนต์ คือ

* + 1. สวดไม่พร้อมเพรียงกัน เช่น การรับไม่พร้อมกัน เป็นต้น

 5.5.2 ผู้สวดนำ ขึ้นบทนำครั้งแรกอาจไม่ชอบใจหรือรู้สึกเพี้ยน ขึ้นบทนำใหม่เป็นครั้งที่ 2 แสดงถึงความไม่พร้อม ให้ตัดคะแนน ครั้งละ 1 คะแนน

 5.5.3 สวดข้ามบท เช่น กำหนดให้สวดทุกบท เมื่อสวดบทพุทธคุณจบแล้วไม่สวดบทธรรมคุณต่อจากบทพุทธคุณ แต่ข้ามไปสวดบทสังฆคุณ เป็นต้น ลักษณะอย่างนี้ กรรมการมีสิทธิ์ที่จะพิจารณาให้คะแนนได้ไม่เกินระดับพอใช้

-4-

 5.6 เกณฑ์การตัดสิน “มารยาทและท่าทาง”

เกณฑ์ที่คณะกรรมการพิจารณาตัดคะแนนเกี่ยวกับมารยาทและความพร้อมขณะทำการประกวดสวดมนต์หมู่ฯ คือ

 5.6.1 ไม่เดินเข่าเข้าไปในสถานที่จัดประกวด (หน้าโต๊ะหมู่บูชา)

 5.6.2 กราบพระรัตนตรัยไม่พร้อมเพรียงกัน การทำความเคารพธงชาติ และพระบรมฉายาลักษณ์ ไม่ถูกต้อง (ถ้ากรณีมีการตั้งธงชาติและพระบรมฉายาลักษณ์)

 5.6.3 การนั่ง การเดินเข่า และการลุกขึ้น ไม่พร้อมเพรียงกนทั้งคณะ

 5.6.4 ไม่สงบนิ่งในขณะสวด มีอาการสำรวม เช่น มองซ้าย – ขวา เป็นต้น

 5.6.5 ความไม่พร้อมอย่างอื่น เช่น การแต่งกายไม่เรียบร้อยทั้งที่อยู่โรงเรียนเดียวกัน เป็นต้น ให้อยู่ในดุลพินิจของคณะกรรมการ หากปรากฏว่าไม่พร้อม กราบการมีสิทธิ์ให้คะแนนไม่เกินกว่าระดับพอใช้

1. **เงินรางวัลสำหรับผู้ชนะการประกวด**
* ชนะเลิศ ได้รับเงินรางวัล 2,000 บาท พร้อมเกียรติบัตร
* รองชนะเลิศอันดับ 1 ได้รับเงินรางวัล 1,500 บาท พร้อมเกียรติบัตร
* รองชนะเลิศอันดับ 2 ได้รับเงินรางวัล 1,000 บาท พร้อมเกียรติบัตร

**หลักเกณฑ์การประกวดรำวงมาตรฐาน**

1. **คุณสมบัติผู้เข้าแข่งขัน**
* นักเรียนระดับชั้นประถมศึกษาปีที่ 4 – 6
* นักเรียนระดับชั้นมัธยมศึกษาปีที่ 1 – 3
* นักเรียนระดับชั้นมัธยมศึกษาปีที่ 4 – 6
1. **ประเภทและจำนวนผู้แข่งขัน**
* ประเภททีม ทีมละ 8 – 10 คน (ไม่บังคับชายหรือหญิง)
1. **วิธีดำเนินการและรายละเอียดหลักเกณฑ์การแข่งขัน**
	1. เพลงบังคับ 1 เพลง ดังนี้

 - นักเรียนระดับชั้นประถมศึกษาปีที่ 4 – 6 คือ เพลง คืนเดือนหงาย

 - นักเรียนระดับชั้นมัธยมศึกษาปีที่ 1 – 3 คือ เพลง ชาวไท

- นักเรียนระดับชั้นมัธยมศึกษาปีที่ 4 – 6 คือ เพลงดวงจันทร์วันเพ็ญ

 3.2 เพลงเลือกเสรี 1 เพลง (ให้ผู้เข้าแข่งขันเลือกเพลงเสรีมาเอง)

 3.3 ทีมผู้เข้าแข่งขันส่งแผ่นซีดีเพลง พร้อมรายชื่อผู้เข้าประกวดแข่งขันในวันรายงานตัว

 3.4 การแต่งกายนุ่งโจงกระเบนแดง เสื้อนักเรียน (ตามหลักนาฏศิลป์)

 3.5 ใช้ท่ารำของกรมศิลปากร

1. **เกณฑ์การให้คะแนน 100 คะแนน**

 4.1 ความถูกต้องท่ารำ 20 คะแนน

 4.2 จังหวะการรำ 20 คะแนน

* 1. ลีลาความสวยงาม 20 คะแนน

4.4 ความพร้อมเพรียง 20 คะแนน

 4.5 การแต่งกาย 20 คะแนน

1. **เงินรางวัลสำหรับผู้ชนะการประกวด**
* ชนะเลิศ ได้รับเงินรางวัล 3,000 บาท พร้อมเกียรติบัตร
* รองชนะเลิศอันดับ 1 ได้รับเงินรางวัล 2,500 บาท พร้อมเกียรติบัตร
* รองชนะเลิศอันดับ 2 ได้รับเงินรางวัล 2,000 บาท พร้อมเกียรติบัตร

**หลักเกณฑ์การประกวดการแข่งขันคัดลายมือ**

**1. คุณสมบัติผู้เข้าแข่งขัน**

* นักเรียนระดับชั้นประถมศึกษาปีที่ 1 – 3
* นักเรียนระดับชั้นประถมศึกษาปีที่ 4 – 6
* นักเรียนระดับชั้นมัธยมศึกษาปีที่ 1 – 3
* นักเรียนระดับชั้นมัธยมศึกษาปีที่ 4 – 6

**2. ประเภทการแข่งขัน**

แข่งขันแบบเดี่ยว

**3. วิธีดำเนินการและรายละเอียดหลักเกณฑ์การแข่งขัน**

 ๓.๑ ให้ผู้เข้าแข่งขันคัดลายมือ ตามเนื้อหาที่กำหนดให้ในวันแข่งขัน

 3.2 คัดตัวบรรจงเต็มบรรทัด ตามข้อความที่กำหนด จำนวน ๑ จบ  ภายในเวลา ๑ ชั่วโมง

ถ้าคัดไม่เสร็จตามเวลาที่กำหนดจะไม่ได้รับการตรวจให้คะแนน

 3.3 รูปแบบตัวอักษร  ใช้รูปของแบบกระทรวงศึกษาธิการ (หัวกลม ตัวเหลี่ยม)

 3.4 ผู้จัดจะจัดเตรียมกระดาษสำหรับคัดลายมือไว้ให้ ส่วนอุปกรณ์การเขียน เช่น ดินสอ ปากกา ยางลบ ให้ผู้เข้าแข่งขันนำมาเอง

1) นักเรียนระดับชั้น ป. 1 – 3 ใช้ดินสอดำ

2) นักเรียนระดับชั้น ป. 4 – 6 ใช้ปากกาสีน้ำเงิน

 3) นักเรียนระดับชั้น ม. 1 – 3 ใช้ปากกาสีน้ำเงิน

1. นักเรียนระดับชั้นมัธยมศึกษาปีที่ 4 – 6 ใช้ปากกาสีน้ำเงิน

**๔. เกณฑ์การให้คะแนน คะแนนเต็ม ๑๐๐ คะแนน แบ่งเป็น**

 ๔.๑ คัดได้สวยงาม รูปร่างตัวอักษรสวยงาม สม่ำเสมอ เป็นแบบเดียวกัน (๓๐ คะแนน)

  ๑) รูปร่างตัวอักษร ๑๔ คะแนน

 ๒) ขนาดตัวอักษรทั้งความสูงและความกว้าง ๘ คะแนน

 ๓) คุณภาพของเส้น ๘ คะแนน

 ๔.๒ คัดได้ถูกต้อง   (๒๐ คะแนน)

               ๑) สะกดผิด ๑ แห่ง   หัก ๒ คะแนน

 ๒) คัดตก / เกิน  ๑ แห่ง   หัก ๒ คะแนน

 ๔.๓ การวางตัวอักษร สระ วรรณยุกต์ถูกต้อง                              (๒๐ คะแนน)

 ๑) วางสระผิด ๑ แห่ง  หัก  ๒   คะแนน

 ๒) วางวรรณยุกต์ไม่ถูกที่   ๑ แห่ง หัก  ๒  คะแนน

 ๔.๔ การเว้นช่องไฟและการเว้นวรรคที่เหมาะสม                           (๑๔ คะแนน)

                - เว้นวรรคไม่ถูกต้อง  ๑ แห่ง    หัก  ๒  คะแนน

 ๔.๕ สะอาดเรียบร้อย                                                           (๑๖ คะแนน)

                - ขูด ลบ ขีด ฆ่า ๑ แห่ง   หัก  ๒  คะแนน

**5. เงินรางวัลสำหรับผู้ชนะการประกวด**

* ชนะเลิศ ได้รับเงินรางวัล 1,000 บาท พร้อมเกียรติบัตร
* รองชนะเลิศอันดับ 1 ได้รับเงินรางวัล 800 บาท พร้อมเกียรติบัตร
* รองชนะเลิศอันดับ 2 ได้รับเงินรางวัล 500 บาท พร้อมเกียรติบัตร

**หลักเกณฑ์การประกวดการแข่งขันท่องบทอาขยานทำนองเสนาะ**

**1. คุณสมบัติผู้เข้าแข่งขัน**

* นักเรียนระดับชั้นประถมศึกษาปีที่ 1 – 3
* นักเรียนระดับชั้นประถมศึกษาปีที่ 4 – 6
* นักเรียนระดับชั้นมัธยมศึกษาปีที่ 1 – 3
* นักเรียนระดับชั้นมัธยมศึกษาปีที่ 4 – 6

**2. ประเภทการแข่งขัน**

แข่งขันแบบเดี่ยว ไม่จำกัดเพศ

**3. วิธีดำเนินการและรายละเอียดหลักเกณฑ์การแข่งขัน**

* 1. บทอาขยานหลักจำนวน 1 บท ดังนี้

 - นักเรียนระดับชั้นประถมศึกษาปีที่ 1 - 3 คือ ฝนตกแดดออก

 - นักเรียนระดับชั้นประถมศึกษาปีที่ 4 - 6 คือ สยามนุสสติ

 - นักเรียนระดับชั้นมัธยมศึกษาปีที่ 1 – 3 คือ นิราศภูเขาทอง

- นักเรียนระดับชั้นมัธยมศึกษาปีที่ 4 – 6 คือ อิเหนา ตอน ศึกกะหมังกุหนิง

 3.2 ให้ผู้เข้าแข่งขันหยิบฉลากบทอาขยานเลือก 1 บท

 3.3 เวลาในการท่องบทอาขยานทำนองเสนาะขึ้นอยู่กับเนื้อหาบทอาขยาน

**๔. เกณฑ์การให้คะแนน คะแนนเต็ม ๑๐๐ คะแนน แบ่งเป็น**

 ๔.๑ ถูกต้องตามฉันทลักษณ์ของบทร้อยกรอง (๓๐ คะแนน)

 ๔.๒ ถูกต้องตามอักขรวิธี เช่น การอ่านคำ (3๐ คะแนน)

               การอ่านออกเสียงคำควบกล้ำ ร, ล ฯลฯ ออกเสียงผิด 1 ครั้ง หัก ๒ คะแนน

 ๔.๓ น้ำเสียง เช่น ความไพเราะ ความหนักเบาและความชัดเจน ฯลฯ (3๐ คะแนน)

 ๔.๔ บุคลิกภาพมั่นใจ                            (5 คะแนน)

 ๔.๕ อารมณ์ความรู้สึกที่สอดคล้องกับเนื้อหาของบทอาขยาน          (5 คะแนน)

**5. เงินรางวัลสำหรับผู้ชนะการประกวด**

* ชนะเลิศ ได้รับเงินรางวัล 1,000 บาท พร้อมเกียรติบัตร
* รองชนะเลิศอันดับ 1 ได้รับเงินรางวัล 800 บาท พร้อมเกียรติบัตร
* รองชนะเลิศอันดับ 2 ได้รับเงินรางวัล 500 บาท พร้อมเกียรติบัตร